**8Ο ΣΧΟΛΙΚΟ ΣΚΑΚΙΣΤΙΚΟ ΠΡΩΤΑΘΛΗΜΑ ΛΥΚΟΒΡΥΣΗΣ – ΠΕΥΚΗΣ 2019**

 **ΥΠΟ ΤΗΝ ΑΙΓΙΔΑ ΤΟΥ ΔΗΜΟΥ ΛΥΚΟΒΡΥΣΗΣ -ΠΕΥΚΗΣ**

**ΣΥΝΔΙΟΡΓΑΝΩΤΕΣ**

Το ΠΕΑΠ Δήμου Λυκόβρυσης – Πεύκης

Η Ένωση Γονέων Πεύκης –Λυκόβρυσης

Ο Εξωρ.-Πολ.& Αθλητικός Σύλλογος Λυκόβρυσης – Πεύκης «ΑΡΙΣΤΟΤΕΛΗΣ»

Το Σκακιστικό Τμήμα Α.Ο. Πεύκης

**Οργανωτική Επιτροπή**

1. Φωτίδης Χρήστος , Πρόεδρος ΠΕΑΠ –Δημοτικός Σύμβουλος Δήμου μας.
2. Γιαννουλόπουλος Ελευθέριος Πρόεδρος του ΕΠΑΣΠ «Αριστοτέλης»
3. Παπαζαχαρίου Θωμάς Αντιπρόεδρος του ΕΠΑΣΠ «Αριστοτέλης» εκπρόσωπος του Σωματείου στην ΕΣΟ και την ΕΣΣΝΑ.
4. Σταυρουλάκη Μαρίνα έφορος Σκακιστικού τμήματος Α.Ο Πεύκης.
5. Κελέκης Νικόλαος Πρόεδρος της Ένωσης Γονέων Πεύκης –Λυκόβρυσης.
6. Γλεζέλης Σταμάτης Προπονητής Σκάκι στον ΕΠΑΣΠ «Αριστοτέλης»
7. Ζαχαρίου Νικόλαος υπεύθυνος Ακαδημίας Σκακιού Α. Ο. Πεύκης
8. Κολώνιας Βασίλης Καθηγητής Σκακιστής , ΕΠΑΣΠ «Αριστοτέλης»

**Ημερομηνία διεξαγωγής : Σάββατο 30 Μαρτίου 2019**

**Χώρος Αγώνων: 2ο Δημοτικό Σχολείο Πεύκης Ρήγα Φεραίου 17- Κουντουριώτου Πεύκη**

**Ώρα έναρξης αγώνων : 11:00 π.μ.**

**Ώρα προσέλευσης σκακιστών: το αργότερο 10:30 π.μ.** (όποιος προσέλθει αργότερα θα παίξει από τον 2ο γύρο).

**Απονομές Επάθλων: 14:30 μ.μ.**

**Δικαίωμα συμμετοχής:** Έχουν όλοι οι μαθητές /μαθήτριες Νηπιαγωγείων, Δημοτικών, Γυμνασίων και Λυκείων (Δημοσίων & Ιδιωτικών) του Δήμου Λυκόβρυσης –Πεύκης. Όσοι μαθητές έχουν δελτίο αθλητικής ταυτότητας στα τοπικά σωματεία ή συμμετέχουν στις ακαδημίες τους. Οι μαθητές μόνιμοι κάτοικοι του Δήμου που φοιτούν σε εκπαιδευτήρια εκτός Δήμου.

**Σύστημα Αγώνων:** Το πρωτάθλημα θα διεξαχθεί σε (11) διαφορετικούς ομίλους.

Έναν (1) όμιλο για τα Νήπια – έξι (6) για κάθε τάξη δημοτικού -τρείς (3) για κάθε τάξη Γυμνασίου –και ένα (1) Λυκείου

Για συμμετοχή έως τριών (3) μαθητών ανά όμιλο θα υπάρχει συγχώνευση με την αμέσως επόμενη ηλικιακή κατηγορία .

Για τη συμμετοχή τεσσάρων (4)-έως έξι (6) μαθητών σε ένα όμιλο θα διεξαχθεί κυκλικό σύστημα αγώνων.

Για συμμετοχή επτά (7) μαθητών και άνω σε έναν (1) όμιλο θα διεξαχθεί Ελβετικό πρωτάθλημα (5) γύρων.

Οι κληρώσεις κάθε γύρου θα γίνονται με τη χρήση του εγκεκριμένου προγράμματος Swiss –Manager.

**Αρχική κατάταξη :**

Α) θα προηγηθούν οι μαθητές που έχουν δελτίο αθλητικής ταυτότητας (ΑΜ /ΕΣΟ) στην Ελληνική Σκακιστική Ομοσπονδία. Αυτοί κατατάσσονται με βάση τον Εθνικό βαθμό αξιολόγησης Β΄ εξαμήνου 2018.

Β) Οι υπόλοιποι μαθητές θα καταταγούν με αλφαβητική σειρά.

**Χρονική διάρκεια αγώνων :** Κάθε αγώνας θα διαρκεί τριάντα (30) λεπτά, Θα χρησιμοποιηθούν σκακιστικά χρονόμετρα. Εάν σε κάποιο όμιλο δεν επαρκούν τα χρονόμετρα θα χρησιμοποιούνται στις παρτίδες που δεν θα έχουν τελειώσει μετά από είκοσι λεπτά, με χρόνο σκέψης πέντε (5΄) λεπτά για κάθε παίχτη μέχρι την ολοκλήρωση της παρτίδας.

**Κανονισμοί Αγώνων:** Τους αγώνες θα εποπτεύσουν πιστοποιημένοι διαιτητές σκακιού. Θα ισχύσουν οι κανόνες γρήγορου σκακιού ( rapid) της ΕΣΟ και της FIDE. Εξαιρετικά επισημαίνεται ότι εάν ένας παίχτης ολοκληρώσει μια κίνηση και διαπιστωθεί ότι η κίνηση αυτή είναι αντικανονική τότε ο παίχτης αυτός δέχεται παρατήρηση. Σε περίπτωση που ο ίδιος παίχτης πραγματοποιήσει δεύτερη αντικανονική κίνηση στον ίδιο αγώνα τότε χάνει την παρτίδα. Η τυχόν ενστάσεις θα εκδικάζονται από τριμελή επιτροπή που θα οριστεί πριν την έναρξη των αγώνων.

**Νικητές:** Νικητής αγώνων θεωρείται ο παίχτης που θα συγκεντρώσει το μεγαλύτερο αριθμό νικών σε ένα όμιλο .

**Κριτήρια ισοβαθμίας :** Σε περίπτωση που 2 ή περισσότεροι μαθητές ισοβαθμήσουν στις πρώτες θέσεις , θα εφαρμοστούν τα εξής κριτήρια άρσης ισοβαθμίας:

Α) Το αποτέλεσμα του μεταξύ τους αγώνα (εφόσον έχουν παίξει όλοι μεταξύ τους).

Β) Κριτήριο Μπούχολτς cut-1.

Γ) Κριτήριο Μπούχολτς cut-2

Δ) Για το κυκλικό σύστημα : 1) Το αποτέλεσμα του αγώνα μεταξύ ισόβαθμων ,2) το κριτήριο Σόννεμπορν – Μπέργκερ , 3) αριθμός νικών.

Βραβεύσεις: Θα δοθούν μετάλλια στους τρεις πρώτους νικητές κάθε τάξης καθώς και στο πρώτο κορίτσι (εκτός της πρώτης τριάδας ).

**Δηλώσεις συμμετοχών:** Έως την Παρασκευή 29 Μαρτίου 2019 θα πρέπει να δηλωθεί η συμμετοχή των μαθητών (στην ανάγκη μια ώρα πριν την έναρξη των αγώνων), στα τηλέφωνα επικοινωνίας:

6973934699 ΓΙΑΝΝΟΥΛΟΠΟΥΛΟΣ Ελευθέριος ,6974900428 ΠΑΠΑΖΑΧΑΡΙΟΥ Θωμάς, 6931392866 ΖΑΧΑΡΙΟΥ Νικόλαος

 Η ΟΡΓΑΝΩΤΙΚΗ ΕΠΙΤΡΟΠΗ